आइये, भारत के साथ ही विश्व को भी सुन्दर एवं सुरक्षित बनाने का प्रयास करें : वर्तमान समय की मांग है कि विश्व के सभी राष्ट्रों के हित को ध्यान में रखते हुए सभी राष्ट्रों का दायित्व है कि वे विश्व को सुरक्षित करने के लिए अति शीघ्र आम सहमति के आधार पर करवाई करें। इस मुद्दे पर कोई राष्ट्र अकेले ही निर्णय नहीं ले सकता है क्योंकि सभी देशों की न केवल समस्यायें बल्कि इनके समाधान भी एक-दूसरे से जुड़े हुए हैं। इसलिए वह समय अब आ गया है जबकि विश्व के सभी देशों के राष्ट्राध्यक्षों को एक मंच पर आकर इस सदी की विश्वव्यापी समस्याओं के समाधान हेतु एक विश्व व्यवस्था का निर्माण करना चाहिए। हमें पूरा विश्वास है कि भारत ही विश्व में शान्ति स्थापित करने के लिए सबसे प्रभावशाली, अह्म तथा अग्रणी भूमिका निभायेगा। इसके साथ ही आज भारत जैसे विशाल देश को एकता एवं अखण्डता की बहुत जरुरत है। इसके लिए हमें आपसी मतभेद मिटाकर एकता के सूत्र में बंधना चाहिए। हमारा मानना है कि सम्पूर्ण मानव जाति के कल्याण के लिए आवाज़ उठाना ही शूरवीरों के लिए सच्ची श्रद्धांजलि होगी।